**NR: 02-3325/8**

**21.08.2025**

**Shkup**

**PROCESVERBAL**

**nga seanca e shtatë e Këshillit të Agjencisë për Shërbime**

**Mediatike Audio dhe Audiovizuele**

**mbajtur më 7.8.2025**

**Anëtarët e Këshillit të Agjencisë të pranishëm nëpërmjet lidhjes video-konferencë:** mr.Sasho Stefanovski, mr. Zirjeta Jajaga, Gordana Majnova, Afrona Vërzivolli, Petar Xhurovski, Viktor Pavllovski.

**Anëtarët në mungesë të Këshillit të Agjencisë:** Cvetanka Minovska (pushim vjetor).

**Mungon** : Dr. Zoran Trajçevski, drejtor i Agjencisë për Shërbime Mediatike Audio dhe Audiovizuele (pushim vjetor).

Drejtori i Agjencisë u zëvendësua nga mr. Dragica Ljubevska, udhëheqëse e Sektorit për përkrahjen e punës së drejtorit dhe Këshillit - Shefe e kabinetit, në përputhje me autorizimin nr. 03-2605/1 datë 18.6.2025.

**Të punësuar nga Shërbimi Profesional të pranishëm nëpërmjet lidhjes video-konferencë:** Mr. Dragica Ljubevska, Cvetanka Mitrevska, mr. Emilija Janevska, Goran Radunoviq, mr. Argjend Xhelili, mr. Ruzica Boshnakoska-Jotevska, dr. Ivana Stojanovska.

**Të pranishmit e tjerë:** /

Kryetari i Këshillit, mr. Sasho Stefanovski, hapi seancën e shtatë të Këshillit të Agjencisë për Shërbime Mediatike Audio dhe Audiovizuele. Seanca filloi në ora 12:00 dhe u mbajt nëpërmjet lidhjes video-konferencë.

Këshilli i Agjencisë njëzëri miratoi si vijon:

**RENDIN E DITËS**

1. Miratimi i Propozim-procesverbalit të seancës së gjashtë të Këshillit të Agjencisë për Shërbime Mediatike Audio dhe Audiovizuele, të mbajtur më 29.7.2025.
2. Propozim-vendim për dhënien e lejes për transmetim në radio të shërbimi programor, në nivel lokal, në zonën e komunës së Shtipit.
3. Propozim-vendim për dhënien e lejes për transmetim në radio të shërbimi programor, në nivel lokal, në zonën e komunës së Strugës.
4. Propozim për shqiptimin e masës paralajmërim publik të SHTR TV "KANAL FESTA" SHPKNJP Kumanovë, për shkelje të nenit 50 paragrafi (3) të LSHMAAV dhe nenet 20 dhe 21 të Rregullores për mbrojtjen e të miturve.
5. Propozim për shqiptimin e masës paralajmërim publik të SHTR TV "KANAL FESTA" SHPKNJP Kumanovë, për shkelje të nenit 14 të Ligjit për Media.
6. Propozim për dhënien e miratimit për marrjen e vendimi për furnizim të shërbimi, me vlerë të parashikuar nën pragjet e vlerës për zbatimin e Ligjit për furnizim publik - shërbime për lyerje.
7. Propozim për dhënien e miratimit për marrjen e vendimi për furnizim të shërbimi, me vlerë të parashikuar nën pragjet e vlerës për zbatimin e Ligjit për furnizim publik - mirëmbajtja e aparateve të kafes.
8. Të ndryshme.

**Pika 1**

Këshilli i Agjencisë shqyrtoi dhe njëzëri miratoi Procesverbalin e seancës së gjashtë të Këshillit të Agjencisë për Shërbime Mediatike Audio dhe Audiovizuele, mbajtur më 29.7.2025, me tekstin e propozuar.

**Pika 2**

Udhëheqësja e Sektorit për përkrahjen e punës së drejtorit dhe Këshillit të Agjencisë - Shefe e kabinetit, mr. Dragica Ljubevska, shpjegoi vendimin e propozuar për dhënien e lejes për transmetim në radio të shërbimi programor, në nivel lokal, në zonën e komunës së Shtipit.

Shpjegoi se më 3 shkurt 2025, SHTR RA "BUBA MARA Ranko" SHPKNJP Shkup ka paraqitur kërkesë me shkrim për dhënien e lejes për transmetim në radio në nivel lokal, në zonën e komunës së Shtipit, pas së cilës Agjencia iu drejtua AKE me kërkesë për informacion në lidhje me frekuencat e lira.

Pas marrjes së përgjigjes së konfirmuar, u përgatit studim me të cilën u përcaktua arsyeshmëria për shpalljen e konkursi publik për dhënien e lejes për radio në nivel lokal, në zonën e komunës së Shtipit.

Në bazë të kësaj, Këshilli i Agjencisë miratoi Vendim për shpalljen e konkursit publik për dhënien e lejes për radio në zonën e komunës së Shtipit, i cili u publikua në "Gazetën Zyrtare" më 14.5.2025. Afati i fundit për dorëzimin e aplikimeve ishte 14 korrik 2025 , ku është dorëzuar një aplikim me dokumentacionin shoqërues nga personi juridik SHTR "BUBA MARA Ranko" SHPKNJP Shkup.

Hapja publike e aplikacionit u zhvillua një javë pas skadimit të afatit për dorëzimin e aplikacioneve, përkatësisht më 22.7.2025, me ç'rast aplikacioni i paraqitur u shqyrtua nga aspekti nëse ishte i rregullt, në kohë dhe i plotë, përkatësisht nëse përmbante të gjitha dokumentet e përcaktuara në nenin 73 paragrafi (3) të LSHMAAV. Në periudhën nga 23.7.2025 deri më 30.7.2025, nga ana e sektorëve kompetent të Agjencisë u vazhdua me vlerësimin e aplikacionit në bazë të konkursit publik përkatës sipas kritereve të vlerësimit të përcaktuara në Vendimin për shpalljen e konkursit publik. U konkludua se aplikacioni i plotëson kushtet e përcaktuara në konkursin publik. Për të përcaktuar nëse ekzistojnë pengesa ligjore që aplikuesit t'i jepet leja për transmetim në radio, Agjencia më 28.7.2025, nëpërmjet sistemit të shpërndarjes së internet të Regjistrit Qendror të RMV-së, siguroi dokumente nga ku shihet se në cilat shoqëri tregtare personi juridik SHTR BUBA MARA Ranko SHPKNJP Shkup dhe personi fizik Ranko Petroviq shfaqet si themelues/pronarë, me ç'rast është konstatuar se nuk shkelen dispozitat e Kapitullit IV të LSHMAAV. Duke marrë parasysh të gjitha këto, propozohet që Këshilli i Agjencisë të miratojë vendim për dhënien e lejes për transmetim në radio të shërbimi programor radio muzikore me format të specializuar, në të cilin muzika e transmetuar është kryesisht popullore (argëtuese), në gjuhën maqedonase, në nivel lokal, në zonën e komunës së Shtipit, të kandidatit, personit juridik SHTR "BUBA MARA Ranko" SHPKNJP Shkup.

Këshilli i Agjencisë njëzëri miratoi Vendim për dhënien e lejes për transmetim në radio të shërbimi programor radio muzikore me format të specializuar, në të cilin muzika e transmetuar është kryesisht popullore (argëtuese), në gjuhën maqedonase, në nivel lokal, në zonën e komunës së Shtipit, të kandidatit, personit juridik Shoqërisë Tregtare Radiodifuzive "BUBA MARA Ranko" SHPKNJP Shkup, me seli në bul. "Partizanski Odredi" nr. 62 - lamela C/hyrja e ndërmjetme 1, komuna Karposh, Shkup.

Shërbimi programor në radio do të transmetohet nëpërmjet frekuencës së përcaktuar nga Agjencia për Komunikime Elektronike e Republikës së Maqedonisë së Veriut (AKE), përkatësisht : 105.3 MHz.

Leja për transmetim në radio në nivel lokal ndahet për periudhë kohore prej 9 (nëntë) vitesh dhe nuk mund t'i transferohet personi tjetër.

Sektori përpërkrahjen e punës së drejtorit dhe Këshillit vendimin e lartpërmendur ta publikon në "Gazetën Zyrtare të Republikës së Maqedonisë" dhe në ueb-faqen e Agjencisë.

**Pika 3**

Udhëheqësja Ljubevska shpjegoi vendimin e propozuar. për dhënien e lejes për transmetim në radio të shërbimi programor, në nivel lokal, në zonën e komunës së Strugës. Shpjegoi se më 29.1.2025, personi fizik Ensar Alushi nga Struga ka paraqitur kërkesë për dhënen e lejes për transmetim në radio në nivel lokal në zonën e komunës së Strugës, pas së cilës Agjencia iu drejtua AKE me kërkesë për informacion për frekuencë të lirë. Pas marrjes së përgjigjes pozitive, u përgatit studim me të cilën u përcaktua arsyeshmëria për shpalljen e konkursit publik për dhënien e lejes për radio në nivel lokal, në zonën e komunës së Strugës. Këshilli i Agjencisë miratoi Vendim për shpalljen e konkursit publik për dhënien e lejes për transmetim në radio të shërbimi programor në nivel lokal, në zonën e komunës së Strugës, të publikuar në "Gazetën Zyrtare" më 14.5.2025. Afati i fundit për dorëzim e aplikimit për pjesëmarrje në konkursin publik ishte data 14.7.2025 , dhe në këtë afat, u dorëzua një aplikim me dokumentacionin shoqërues nga kandidati, personi fizik Ensar Alushi nga Struga. Hapja publike e aplikimit të paraqitur për pjesëmarrje në konkursin publik u mbajt një javë pas skadimit të afatit për dorëzimin e aplikimeve, përkatësisht më 22.7.2025, me ç'rast aplikimi i paraqitur u shqyrtua nga aspekti nëse është i rregullt, në kohë dhe i plotë, përkatësisht nëse përmban të gjitha dokumentet e përcaktuara në nenin 73 paragrafi (3) të LSHMAAV. Në periudhën nga 23.7.2025 deri më 29.7.2025, nga sektorët kompetentë të Agjencisë u vazhdua me vlerësimin e aplikimit të paraqitur nga kandidati Ensar Alushi nga Struga. Është konstatuar se aplikimi i plotëson kushtet e përcaktuara në konkursin publik. Me qëllim që të përcaktohen saktë faktet gjatë marrjes së vendimit për dhënien e lejes për transmetim në radio, përkatësisht për të përcaktuar në cilat shoqëri tregtare personi fizik Ensar Alushi nga Struga shfaqet si themelues/pronarë ose, udhëheqës, Agjencia më 23.7.2025 dhe më 28.7.2025,  hyri në sistemin e shpërndarjes së internetit të Regjistrit Qendror të RMV-së, ku është konstatuar se nuk shkelen dispozitat e Kapitullit IV të LSHMAAV. Duke marrë parasysh të gjitha këto, propozohet që Këshilli i Agjencisë të miratojë vendim për dhënien e lejes për transmetim në radio të shërbimi programor, radio folëse-muzikikore kryesisht me format të përgjithshëm informativ, në gjuhët shqipe dhe maqedonase, në nivel lokal, në zonën e komunës së Strugës, të kandidatit, personit fizik Ensar Alushi nga Struga.

Këshilli i Agjencisë njëzëri miratoi Vendim për transmetim në radio të shërbimi programor radio folëse-muzikore kryesisht me format informativ të përgjithshëm, në gjuhën shqipe dhe maqedonase, në nivel lokal, në zonën e komunës së Strugës, të kandidatit, personin fizik Ensar Alushi nga Struga.

Shërbimi programor në radio do të transmetohet nëpërmjet radiofrekuence të përcaktuar nga Agjencia për Komunikime Elektronike e Republikës së Maqedonisë së Veriut (AKE) , përkatësisht : 104.2 MHz .

Leja për transmetim në radio në nivel lokal ndahet për periudhë kohore prej 9 (nëntë) vitesh dhe nuk mund t'i transferohet personi tjetër.

Sektori përpërkrahjen e punës së drejtorit dhe Këshillit, vendimin e lartpërmendur ta publikon në "Gazetën Zyrtare të RMV-së" dhe në ueb-faqen e Agjencisë.

Kryetari i Këshillit, Sasho Stefanovski, pas votimit për dy vendimet për dhënien e lejes për transmetim në radio në nivel lokal në zonën e komunës së Shtipit dhe Strugës, u uroi realizim të suksesshëm të përmbajtjeve programore, respektim konsistent të detyrimeve ligjore dhe avancim të ofertës mediatike, ndërsa dëgjuesve u uroi program cilësor, të larmishëm dhe të dobishëm, i cili do të kontribuojë në informacion, edukim dhe argëtim, me shembull të mirë të sinjalit programor.

**Pikat 4 dhe 5**

Z. Stefanovski propozoi që pikat 4 dhe 5 të bashkohen me një hyrje të përbashkët, duke pasur parasysh se të dyja i referohen të njëjtit medium – SHTR TV “KANAL FESTA” SHPKNJP Kumanovë. Këto janë shkelje të konstatuara në kuadër të procedurave mbikëqyrëse, të cilat i referohen nenit 50 paragrafi (3) të Ligjit për Shërbime Mediatike Audio dhe Audiovizuele, nenet 20 dhe 21 të Rregullores për mbrojtjen e të miturve, si dhe nenit 14 të Ligjit për Mediat.

Udhëheqësja e Sektorit për çështje programore, mr.Emilija Janevska, shpjegoi se dy shkeljet në TV FESTA u konstatuan gjatë mbikëqyrjes së rregullt programore dhe administrative, të kryera në qershor të këtij viti. Shkelja e parë, e përcaktuar me mbikëqyrje programore, i referohet detyrimeve për mbrojtjen e të miturve në përputhje me Ligjin për Shërbime Mediatike Audio dhe Audiovizuele. U konstatua se transmetuesi, në disa përmbajtje të transmetuara në ditën e analizës, ka përdorur sinjalizim që nuk është përcaktuar me Rregulloren për mbrojtjen e të miturve. Prandaj, propozohet të shqiptohet masë paralajmërim publik me afat për harmonizim prej 20 ditësh nga dita e marrjes së aktvendimit, pas së cilës do të kryhet mbikëqyrje kontrolli për të verifikuar harmonizim me dispozitat ligjore. Shkelja e dytë, e përcaktuar me mbikëqyrje administrative, i referohet mosrespektimit të detyrimeve për publikim impresium. Transmetuesit kanë detyrim në vend të përshtatshëm, për çdo përmbajtje të shërbimit programor, t’i publikojnë të dhënat e nevojshme për autorët që morën pjesë në përgatitjen e programit. Ky detyrim nuk u përmbush në dy programe të transmetuara në ditën e analizës. Dhe për këtë shkelje, propozohet shqiptimi i masës paralajmërim publik, me afat për harmonizim prej 20 ditësh, pas të cilës do të kryhet mbikëqyrje kontrolli për të verifikuar harmonizimin.

*Votimi për Pikën 4*

Këshilli i Agjencisë shqyrtoi Raportin me shkrim për mbikëqyrje të rregullt programore, nr.10-2606/1 datë 18.6.2025 dhe njëzëri konkludoi që SHTR TV "KANAL FESTA" SHPKNJP Kumanovë t'i shqiptohet masë paralajmërim publik për shkelje të nenit 50 paragrafi (3) të LSHMAAV dhe nenet 20 dhe 21 të Rregullores për mbrojtjen e të miturve, sepse më 3 qershor 2025, para transmetimit të disa programeve të kategorisë së parë dhe të dytë, është përdorur sinjal paralajmërues i gabuar për mbrojtjen e të miturve, i cili nuk është i përcaktuar në Rregullore.

Në përputhje me pikën 6 të Udhëzimit për përcaktimin e afatit për veprim sipas aktvendimeve të Agjencisë për ndërmarrjen e masës nr.01-4139/1 datë 7.11.2022, urdhërohet që në afat prej 20 (njëzet) ditësh nga dita e pranimit të aktvendimit të harmonizojë veprimtarinë e saj me dispozitat e Ligjit për Shërbime Mediatike Audio dhe Audiovizuele dhe me Rregulloren për mbrojtjen e të miturve.

Sektori për çështje juridike dhe furnizime publike të përgatisë aktvendim për shqiptimin e masës paralajmërim publik të transmetuesit në fjalë.

Sektori për çështje programore të kryen mbikëqyrje kontrolli pas skadimit të afatit të përcaktuar në aktvendim për paralajmërim publik, me qëllim që të përcaktojë nëse subjekti i mbikëqyrjes (transmetuesi) ka vepruar sipas masës së shqiptua (plotësisht, pjesërisht apo nuk ka vepruar).

Sektori për përkrahjen e punës së drejtorit dhe Këshillit, aktvendimin e lartpërmendur ta publikojë në ueb-faqen e Agjencisë.

*Votimi për Pikën 5*

Këshilli i Agjencisë shqyrtoi Raportin me shkrim për mbikëqyrje të kryer të rregullt administrative, nr.10-2595/1 datë 18.6.2025 dhe njëzëri konkludoi që SHTR TV "KANAL FESTA" SHPKNJP Kumanovë t'i shqiptohet masë paralajmërim publik për shkelje të nenit 14 të Ligjit për Media, sepse më 3 qershor 2025 nuk i publikoi të dhënat për impresium në emisionit fetar "Kurani fisnik me titra shqip" dhe programi kulturor-artistik "80 Vjet" Dituri" Sh.FK. " Bajram Shabani".

Në përputhje me pikën 7 të Udhëzimit për përcaktimin e afatit për veprim sipas aktvendimeve të Agjencisë për ndërmarrjen e masës nr.01-4139/1 datë 7.11.2022, urdhërohet që në afat prej 20 ditësh nga dita e pranimit të aktvendimit të harmonizojë veprimtarinë e saj me dispozitat e Ligjit për Media.

Sektori për çështje programore dhe furnizime publike të përgatisë aktvendim për shqiptimin e masës paralajmërim publik për transmetuesin në fjalë.

Sektori për çështje programore pas skadimit të afatit të përcaktuar në aktendimin për paralajmërim publik të kryen mbikëqyrje kontrolli, me qëllim që të përcaktojë nëse subjekti i mbikëqyrjes (transmetuesi) ka vepruar sipas masës së shqiptuar (plotësisht, pjesërisht apo nuk ka vepruar).

Sektori për përkrahjen e punës së drejtorit dhe Këshillit, aktvendimin e lartpërmendur ta publikojë në ueb-faqen e Agjencisë.

**Pika 6**

Udhëheqësi i Sektorit për financa dhe logjistikë, Goran Radunoviq, shpjegoi propozimin për miratimin e furnizimit të shërbimit për lyerje, vlera e parashikuar e të cilit është nën pragun ligjor për zbatimin e Ligjit për furnizim publik.
Ai deklaroi se shërbimi është destinuar për zyrat në katin e tretë të ndërtesës. Agjencia disa herë ka kontaktuar me kompani të ndryshme, por është paraqitur vetëm një ofertë nën pragjet e vlerës, e cila propozohet që të pranohet për të filluar punën.

Në pyetjen e z.Stefanovski nëse shërbimet janë destinuara për zyrat e anëtarëve të Këshillit, Radunoviq konfirmoi dhe saktësoi se bëhet fjalë për 93.9 m² hapësirë zyre dhe 20 m² shtesë për hapësirën që është e ndarë me pllaka gipsi.

Këshilli i Agjencisë njëzëri dha miratim që drejtori i Agjencisë të marrë vendim për miratimin e mjeteve financiare në shumë prej 43.050,00 denarësh pa TVSH, ose 50.799,00 denarësh me TVSH, për furnizim me vlerë të parashikuar nën pragjet e vlerës për zbatimin e Ligjit për furnizim publik - për shërbimin: Shërbime për lyerje në Agjencinë për Shërbime Mediatike Audio dhe Audiovizuele.

Për realizimin e furnizimit të lartpërmendur mjetet janë siguaruar nga Plani Financiar i Agjencisë për Shërbime Mediatike Audio dhe Audiovizuele për vitin 2025.

**Pika 7**

Udhëheqësja e Sektorit për mbështetje informative dhe çështje të përgjithshme, mr.Argjend Xhelili, shpjegoi propozimin për miratimin e furnizimit të shërbimit për mirëmbajtje të aparateve të kafes (kafematëve), me vlerë të parashikuar nën pragjet ligjore për zbatimin e Ligjit për furnizim publik. Ai shpjegoi se furnizimi do të kryhet në të njëjtën mënyrë si i mëparshmi, por ky ka të bëjë me mirëmbajtjen e dy aparateve të kafes - më të madh në katin e dytë dhe atij më të vogël në katin e pestë të ambienteve të Agjencisë. U dorëzua një ofertë e cila, përveç mirëmbajtjes mujore për periudhën prej një viti, përfshin edhe dërgesë shtesë prej 48 kg kafe për të njëjtën periudhë.

Në pyetjen e z. Stefanovski nëse shërbimi është planifikuar për një vit, udhëheqësi Xhelili konfirmoi se kontrata që do rezulton nga furnizimi do të lidhet për periudhë prej dymbëdhjetë muajsh.

Këshilli i Agjencisë njëzëri dha miratim që drejtori i Agjencisë të marrë vendim me të cilin miraton mjete financiare në shumë prej 5.000,00 denarësh në muaj, pa TVSH, përkatësisht 60.000,00 denarë, pa TVSH, për 12 (dymbëdhjetë) muaj, për furnizim me vlerë të parashikuar nën pragjet e vlerës për zbatimin e Ligjit për furnizim publik - për shërbimin: Mirëmbajtja e aparateve të kafes (kafematëve) të Agjencisë për Shërbime Mediatike Audio dhe Audiovizuele.

Për realizimin e furnizimit të lartpërmendur, mjetet janë sifguruar nga Plani Financiar i Agjencisë për Shërbime Mediatike Audio dhe Audiovizuele për vitin 2025.

**Pika 8**

**Të ndryshme**

Nuk pati diskutim nën pikën "Të ndryshme".

 **Agjencia për Shërbime Mediatike**

 **Audio dhe Audiovizuele**

 **Kryetari i Këshillit,**

 **Mr. Sasho Stefanovski**